Kanjonas (Teksasas)
Kanjonas (angl. Canyon) – miestas Jungtinėse Amerikos Valstijose, šiaurės vakarų Teksase, 26 km į pietus nuo Amarilo, ties Palo Duro ir Tiera Blankos upelių sąlaja į Preiri Dog Tauno upę (Red Riverio ištaka). Randalo apygardos centras. Geležinkeliai ir plentai į Laboką, Amarilą, Rozvelą. Plėtojama gyvulininkystė, žemdirbystė. Veikia Vakarų Teksaso A&M universitetas (nuo 1910 m.) su Apendikso-Lygumų istorijos muziejumi. Už 19 km į rytus nuo miesto prasideda Palo Duro kanjonas ir valstijos parkas (svarbus turistinis ir istorinis objektas). Taip pat netoliese yra Bafalo ežero nacionalinis laukinės gamtos draustinis ir Siks Gano teritorija (atkurtas Laukinių Vakarų miestelis). 2020 m. 70,7 % miesto gyventojų buvo baltieji, 19,6 % – lotynoamerikiečiai, 3,6 % – afroamerikiečiai, 3,6 % – mišrios kilmės, 1,3 % – azijiečiai, 0,8 % – indėnai.